CELEX: 62017TN0727
Language: lv
Date: 2017-10-26 00:00:00
Title: Lieta T-727/17: Prasība, kas celta 2017. gada 26. oktobrī – PP u.c./SEAE

22.1.2018   
            
            
               LV
            
            
               Eiropas Savienības Oficiālais Vēstnesis
            
            
               C 22/45
            
         Prasība, kas celta 2017. gada 26. oktobrī – PP u.c./SEAE
   
   (Lieta T-727/17)
   (2018/C 022/61)
   Tiesvedības valoda – franču
   
      Lietas dalībnieki
   
   
      Prasītāji: PP, PQ un UQ (pārstāvis – N. de Montigny, advokāts)
   
      Atbildētājs: Eiropas Ārējās darbības dienests
   
      Prasītāju prasījumi:
   
   Prasītāju prasījumi Vispārējai tiesai ir šādi:
   
               —
            
            
               atcelt
               
                           —
                        
                        
                           prasītāju 2017. gada 3. februāra, 6. februāra un 20. marta aprēķinu lapas, ko tiem pa e-pastu bija nosūtījusi EĀDD personāla nodaļa, kā arī, ciktāl nepieciešams, algas izrakstus, ar kuru starpniecību tiem tika piešķirts pabalsts izglītībai par to bērniem;
                        
                     
                           —
                        
                        
                           un visbeidzot, ciktāl nepieciešams, atcelt iecēlējinstitūcijas lēmumu 2016. gada 15. decembra e-pasta vēstules formā, ar ko prasītājus informēja par to, ka:
                           
                                       —
                                    
                                    
                                       ir apmierināts to pieteikums par tādu izglītības izmaksu atlīdzināšanu, kas pārsniedz B tipa pabalstu izglītībai 2016./2017. gadā, un
                                    
                                 
                                       —
                                    
                                    
                                       visas summas, kas pārsniedz maksimālo summu, katrā ziņā nevar būt lielākas par 9 704,15 EUR;
                                    
                                 
                     
         
               —
            
            
               piespriest atbildētājam atlīdzināt tiesāšanās izdevumus.
            
         
      Pamati un galvenie argumenti
   
   Savas prasības atbalstam prasītāji izvirza divus pamatus.
   
               1.
            
            
               Pirmais pamats ir saistīts ar iebildi par prettiesiskumu, ciktāl atbildētāja pieņemtais lēmums piemērot maksimālo pabalsta izglītībai summu, kas pārsniedz Civildienesta noteikumos paredzēto, kas šajā lietā ir apstrīdēts, kā arī 2016. gada 15. aprīļa paziņojums, uz ko tas pamatots, un Guidelines ir pretrunā Eiropas Savienības Civildienesta noteikumiem un to X pielikumam.
            
         
               2.
            
            
               Otrais pamats ir saistīts ar individuālā lēmuma prettiesiskumu šādu iebildumu dēļ:
               
                           —
                        
                        
                           nodrošinājuma, tiesiskās paļāvības un tiesiskās noteiktības principu pārkāpums, kā arī labas pārvaldības un iegūto tiesību principu pārkāpums;
                        
                     
                           —
                        
                        
                           tiesību uz ģimeni un tiesību uz izglītību pārkāpums;
                        
                     
                           —
                        
                        
                           vienlīdzīgas attieksmes un nediskriminācijas principu pārkāpums;
                        
                     
                           —
                        
                        
                           interešu neizsvēršana un veiktā pasākuma samērīguma principa neievērošana.